CELEX: E2022P0001
Language: da
Date: 2022-01-10 00:00:00
Title: Sag anlagt den 10. januar 2022 af G. Modiano Limited og Standard Wool (UK) Limited mod EFTA-Tilsynsmyndigheden (Sag E-1/22) 2022/C 103/11

3.3.2022   
            
            
               DA
            
            
               Den Europæiske Unions Tidende
            
            
               C 103/14
            
         
      Sag anlagt den 10. januar 2022 af G. Modiano Limited og Standard Wool (UK) Limited mod EFTA-Tilsynsmyndigheden
      (Sag E-1/22)
      (2022/C 103/11)
      G. Modiano Limited og Standard Wool (UK) Limited har ved advokat Karl O. Wallevik, Advokatfirmaet Wallevik, Klostergaten 36, 5005 Bergen, Norge, og advokaterne Charles Whiddington og Zanda Romata, Steptoe & Johnson L.L.P., 489 Avenue Louise, 1050 Bruxelles, Belgien, som befuldmægtigede, den 10. januar 2022 anlagt sag mod EFTA-Tilsynsmyndigheden ved EFTA-Domstolen.
      G. Modiano Limited og Standard Wool (UK) Limited har nedlagt følgende påstande:
      
                  1.
               
               
                  Søgsmålet fremmes til realitetsbehandling, og der gives sagsøgerne medhold i sagen.
               
            
                  2.
               
               
                  Tilsynsmyndighedens afgørelse af 9. november 2021 i sag nr. 84045 annulleres.
               
            
                  3.
               
               
                  Det fastslås, at tilskudsordningen har karakter af ny støtte, og at indsamlingsstationerne har modtaget ulovlig støtte i hvert fald siden 2002, og Tilsynsmyndigheden tilpligtes af angive størrelsen heraf.
               
            
                  4.
               
               
                  Tilsynsmyndigheden tilpligtes at betale de sagsomkostninger, som G. Modiano Limited og Standard Wool (UK) Limited har afholdt.
               
            
                  5.
               
               
                  EFTA-Domstolen træffer eventuelle andre og yderligere foranstaltninger, som den måtte finde passende.
               
            Retlige og faktiske omstændigheder samt søgsmålsgrunde:
      
                  —
               
               
                  G. Modiano Limited er et anpartsselskab, der er registreret i England og Wales. Selskabets hovedaktivitet er import, eksport, forarbejdning og handel med fåreuld.
               
            
                  —
               
               
                  Standard Wool (UK) Limited er et anpartsselskab, der er registreret i England og Wales. Det er en international uldforarbejdningsvirksomhed og -forhandler med særligt fokus på forarbejdning og handel med råuld.
               
            
                  —
               
               
                  Den 6. september 2019 indgav G. Modiano Limited og Standard Wool (UK) Limited (»sagsøgerne«) en klage til EFTA-Tilsynsmyndigheden vedrørende den norske ordning med tilskud til uldforarbejdning (»tilskudsordningen«).
               
            
                  —
               
               
                  Denne sag har karakter af et annullationssøgsmål, idet der nedlægges påstand om annullation af EFTA-Tilsynsmyndighedens afgørelse af 9. november 2021, hvorved sagsøgerne fik afslag på deres klage (»den anfægtede afgørelse«).
               
            
                  —
               
               
                  Sagsøgerne har nedlagt påstand om annullation af den anfægtede afgørelse med den begrundelse, at EFTA-Tilsynsmyndigheden:
                  
                              —
                           
                           
                              begik en retlig fejl og foretog en urigtig vurdering, da den konkluderede, at tilskudsordningen udgør eksisterende og ikke ny støtte
                           
                        
                              —
                           
                           
                              ikke tog hensyn til alle de relevante oplysninger, som sagsøgerne har fremlagt i deres korrespondance med Tilsynsmyndigheden, og tilsidesatte sin begrundelsespligt efter artikel 16 i aftalen mellem EFTA-staterne om oprettelse af en tilsynsmyndighed og en domstol
                           
                        
                              —
                           
                           
                              undlod at undersøge og vurdere, i hvilket omfang indsamlingsstationerne har modtaget ulovlig støtte
                           
                        
                              —
                           
                           
                              undlod at undersøge og vurdere tilskudsordningens konkurrenceforvridende egenskaber.